**Îngerul meu**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îngerul meu

A coborât un înger dintre nori,

cu ochi verzi și aripi din lumină,

a sădit în mine niște flori,

ce mi-au făcut din suflet o grădină!

A coborât un înger dintre astre

cu-o primăvară blândă în privire,

mi-a sădit în suflet flori albastre

și în noapte vise de iubire!

L-am căutat apoi o viață-ntreagă,

să-i spun că-i mulțumesc și că sunt bine,

că făptura lui mi-e tare dragă

și l-am găsit și a rămas cu mine!